Brendan Gleeson Donald Trump bőrébe bújik egy tényfeltáró minisorozatban
Az FBI igazgatóját pedig Jeff Daniels játssza
Publikálva 2019. október 7. 20:30
A Brexitről és a menekültválságról készült tévéfilmek után most Donald Trump elnökségének dramatizált története érkezik a kisképernyőre, és az új minisorozatban Brendan Gleeson (Erőszakik, Kálvária) játssza majd az amerikai elnököt, Jeff Daniels (Híradósok) pedig az FBI korábbi igazgatóját, James Comey-t.
A széria az egykori FBI-igazgató A Higher Loyalty: Truth, Lies and Leadership című könyve alapján készül. A kötet címe Trump egyik kijelentésére utal: Comey állítsa szerint, amikor az elnök azt kérte tőle, hogy ne vizsgálódjanak az amerikai választásokba való esetleges orosz beavatkozás ügyében, akkor arra hivatkozott, hogy az FBI igazgatója "felsőbb szintű lojalitással" tartozik neki. Comey nem volt hajlandó Trump nyomására cselekedni, például Hillary Clinton ellen nem akart vádat emelni, ezért aztán végül az elnök leváltotta őt.
A négyórás minisorozatot a CBS Studios készíti, és a Phillips kapitány, A hazugsággyáros és Clint Eastwood érkező Richard Jewell-filmjének szkriptjét is jegyző Billy Ray adaptálja nekik Comey könyvét - egy személyben ellátva a rendezői és a forgatókönyvírói feladatokat. A forgatást már a következő hónapban el is akarják kezdeni.
Brendan Gleeson és Jeff Daniels
Hollywood reagált Trump kirohanására, a Universal pedig törölte a Vadászat bemutatóját
A videojátékok után Donald Trump a filmeknek is nekiment: "Hollywood rasszista"
Az USA-ban már több mint 20 éve a videojátékokat okolják a lövöldözésekért
Donald Trump ismét a videojátékokat teszi felelőssé a hétvégi lövöldözésekért